**עשה ואל תעשה: סדנה לעיבוד ולפרסום קרמיקה עתיקה (16172-01)**

ד"ר ערן אריה

**סוג הקורס:** הרצאה

**שנת לימודים**: תשע"ט **סמסטר**: ב' **היקף שעות**: 1 ש"ש

**א. מטרות הקורס ותוצרי למידה:**

מטרות הקורס

מבין סוגי הממצא הארכיאולוגי הנחשף בחפירות בישראל, כלי החרס והממצאים הקרמיים הם העשירים והנפוצים ביותר. הלימודים בקורסי הטיפולוגיה הקרמית נותנים לתלמידים מענה ראשוני להכרת התרבות החומרית העתיקה, אולם למעשה, עם סיום הלימודים, אין לתלמידים ידע מעשי איך לטפל בממצאים, וכיצד להביאם לידי פרסום.

הדרך לפרסום ארוכה, ומורכבת ממספר רב של שלבים, שראוי להכירם, והיא כוללת שאלות, התלבטויות והחלטות רבות. אלה רלוונטיות גם למפרסמים וגם לאלה המשתמשים באופן קבוע בדוחות החפירה. מטרת הקורס היא להיחשף לתהליך הפרסום הקרמי הן כחוקר, המפרסם דוח חפירה, והן כחוקר הקורא בביקורתיות בדוחות.

תוצרי למידה

לשפר את היכולת לקרוא ולהבין דוחות חפירה ארכיאולוגיים.

להכיר את הדרך הפרשנית הארוכה אותה עובר הממצא הקרמי מהשדה לפרסום.

לפרסם מחדש ממצא קרמי מדוחות חפירה שפורסמו בצורה לא טובה, ולהפיק מכך מסקנות חדשות.

לפרסם מכלולי חרס קטנים.

**ב. תוכן הקורס:**

רציונל הקורס

במסגרת הקורס נפרק לגורמים את הדרך הארוכה שעובר המכלול הקרמי בדרכו מהשדה לדוח. נכיר את המרכיבים השונים בהליך העבודה של הארכיאולוג, ונלמד לזהות את הפרשנות של הארכיאולוג בעת הפרסום. נבחן באופן ביקורתי דוחות חפירה ישנים ונתנסה בפרסום מחודש של ממצאים מדוח כזה.

מהלך השיעורים

השיעורים ילוו במצגות Powerpoint, אך עיקרם יהיה דיון ובחינה של הנושאים הנלמדים בקורס בדוחות החפירה. יתר על כן, נשתמש באוסף הקרמי של המחלקה להמחשת הדרך בה פועל הארכיאולוג בעת פרסום הממצא הקרמי.

כל תלמיד יבחר מאמר קרמי וכן דוח סופי של חפירה ארכיאולוגית, שילוו אותו במהלך הקורס. בכל מפגש יבחן התלמיד את המאמר ואת הדוח שנבחרו במבט ביקורתי (לאור הנושאים הנלמדים בשיעור).

תכנית הוראה מפורטת לכל השיעורים

|  |  |
| --- | --- |
| **מס' השיעור** | **נושא השיעור** |
| **1** | מבוא – למה אנחנו חוקרים קרמיקה? |
| מהשדה ועד לתום עבודת הרפאות |
| **2-3** | קרמיקה וסטרטיגרפיה: הילכו שניהם יחדיו בלתי אם נועדו? |
| מכלול חרסים לעומת מכלול של כלים שלמים |
| **4-5** | הכנת לוחות לפרסום |
| **6-8** | טיפולוגיה קרמית |
| **9-10** | כרונולוגיה (יחסית ואבסולוטית) |
| **11** | מחקרים מתקדמים בקרמיקה |
| **12** | למה עשינו את כל זה? מחקרים חברתיים, כלכליים והיסטוריים |
| **13** | אקסקורסוס: קרמיקה מסקרים ארכיאולוגיים |

**ג. דרישות קדם:**

רצוי להגיע לקורס אחרי לימוד הקורסים: "קרמיקה קדומה" ו"כלי חרס בארץ ישראל בתקופות ההלניסטית, רומית וביזנטית".

**ד. חובות / דרישות / מטלות:**

בקורס זה יש חובת נוכחות בכל השיעורים, שתיבדק מדי שיעור. תלמיד שייעדר מעל שתי הרצאות ללא סיבה מוצדקת לא יורשה להגיש את עבודת הסיכום, ולא יקבל ציון בקורס.

**ה. מרכיבי הציון הסופי:**

100% עבודת סיכום

**ו. ביבליוגרפיה (קריאה מומלצת):**

א. כללי

1. גונן, ר. 1979. **כלי חרס עתיקים**. ירושלים.
2. גורן, י. תשנ"ז. עקרונות המחקר הפטרוגרפי של ממצאים ארכיאולוגיים ויישום השיטה בארכיאולוגיה של ארץ-ישראל. **קדמוניות** 112: 115-107‬
3. וועד הלשון העברית. תש"י. **מלון למנחי הקדרות**. ירושלים.
4. ללא מחבר. תש"ט. כיצד יש לתאר כלי חרס. **עלון מחלקת העתיקות של מדינת ישראל** א: 17-10.
5. Goren, Y. Finkelstein, I. and Na’aman, N. 2004. *Inscribed in Clay. Provenance Study of the Amarna Tablets and Other Ancient Near Eastern Texts*. Tel Aviv.
6. Orton, C, Tyers, P. and Vince, A. 2005. *Pottery in Archaeology*. Cambridge.
7. Panitz-Cohen, N. 2006. *Processes of Ceramic Change and Continuity: Tel Batash in the Second Millennium BCE as a Test Case*. (Ph.D. dissertation). Jerusalem.
8. Rice, P.M. 1987. *Pottery Analysis: A Sourcebook*. Chicago.
9. Skibo, J.M. 1992. *Pottery Function*. New York and London.
10. Wood, B.G. 1990. *The Sociology of Pottery in Ancient Palestine. The Ceramic Industry and the Diffusion of Ceramic Style in the Bronze and Iron Ages*. (JSOT Sup. Series 103). Sheffield.

ב. קורפוסים קרמיים

1. עמירן, ר. תשל"א. **הקיראמיקה הקדומה של ארץ-ישראל**. ירושלים.
2. Duncan, J.G. 1930. *Corpus of Dated Palestinian Pottery*. London.
3. Garfinkel, Y. 1999. *Neolithic and Chalcolithic Pottery of the Southern Levant* (Qedem 39). Jerusalem.
4. Lapp, P.W. 1961. *Palestinian Ceramic Chronology 200 B.C. – A.D. 70*. Jerusalem.
5. Zimhoni, O. 1997. *Studies in the Iron Age Pottery of Israel: Typological, Archaeological, and Chronological Aspects* (Journal of the Institute of Archaeology of Tel Aviv University Occasional Publications 2). Tel Aviv.
6. Gitin, S. (ed.). 2015. *The Ancient Pottery of Israel and Its neighbors from the Iron Age through the Hellenistic Period*. Jerusalem.

**ז.** **שם הקורס באנגלית**:

Processing and Publishing Ancient Pottery